
Text rozhodnutia
Súd: Krajský súd Bratislava Spisová značka: 2S/41/2012 Identifikačné číslo súdneho spisu: 1012200192 Dátum vydania rozhodnutia: 20. 04. 2012 Meno a priezvisko sudcu, VSÚ: JUDr. Ivana Neviďanská ECLI: ECLI:SK:KSBA:2012:1012200192.1 Uznesenie Krajský súd v Bratislave v právnej veci žalobcu: PPC Power, a.s., Magnetová 12, 831 04 Bratislava, zastúpeného: Škubla & Partneri s.r.o., Digital Park II, Einsteinova 25, 851 01 Bratislava, proti žalovanému: Finančné riaditeľstvo Slovenskej republiky, Vazovova 2, 815 11 Bratislava, o preskúmanie zákonnosti rozhodnutia Daňového riaditeľstva Slovenskej republiky č. I/221/23911-134832/2011/990423-r zo dňa 16.12.2011, takto r o z h o d o l : Súd konanie p r e r u š u j e do rozhodnutia Ústavného súdu Slovenskej republiky v konaní o súlade ustanovenia § 51b zákona č. 595/2003 Z. z. o dani z príjmov v znení zákona č. 548/2010 Z. z. a zákona č. 129/2011 Z. z. s Ústavou Slovenskej republiky, Dodatkovým protokolom k Dohovoru a Zmluvou o fungovaní Európskej únie, vedenom pod sp. zn. PL. ÚS 114/2011. o d ô v o d n e n i e : Žalobou doručenou tunajšiemu súdu dňa 06.02.2012 sa žalobca domáhal preskúmania zákonnosti rozhodnutia Daňového riaditeľstva Slovenskej republiky č. I/221/23911-134832/2011/990423-r zo dňa 16.12.2011. Žalobca podaním doručeným tunajšiemu súdu dňa 08.02.2012 požiadal o prerušenie predmetného konania do právoplatného rozhodnutia Ústavného súdu Slovenskej republiky v konaní o súlade ustanovenia § 51b zákona č. 595/2003 Z. z. o dani z príjmov v znení zákona č. 548/2010 Z. z. a zákona č. 129/2011 Z. z. s Ústavou Slovenskej republiky, Dodatkovým protokolom k Dohovoru a Zmluvou o fungovaní Európskej únie, vedenom pod sp. zn. PL. ÚS 114/2011. Podľa ustanovenia § 109 ods. 1 písm. b) prvá veta Občianskeho súdneho poriadku (ďalej len ,,OSP“), súd konanie preruší, ak rozhodnutie závisí od otázky, ktorú nie je v tomto konaní oprávnený riešiť. Vzhľadom na skutočnosť, že rozhodnutie tunajšieho súdu v predmetnej veci závisí od rozhodnutia Ústavného súdu Slovenskej republiky v konaní o súlade právnych predpisov vedenom pod sp. zn. PL. ÚS 114/2011, súd návrhu na prerušenie konania do právoplatného rozhodnutia Ústavného súdu Slovenskej republiky vyhovel tak, ako je to uvedené vo výroku tohto uznesenia. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Bratislave, písomne v troch vyhotoveniach. V odvolaní sa má popri všeobecných náležitostiach (§ 42 ods. 3 OSP) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

